Bad Muskau

Bad Muskau (øversorbisk: Mužakow) er en by og en kommune i Oberlausitz i den aller nordligste delen av Landkreis Görlitz i Direktionsbezirk Dresden i Fristaten Sachsen. Byen har 3 902 innbyggere (31. desember 2008). Sammen med kommunen Gablentz utgjør den forvaltningsfellesskapet Bad Muskau. Byen er blant annet kjent for fyrsten og landskapsarkitekten Hermann von Pückler-Muskau, som skapte Muskauparken, en landskapspark som er på UNESCOs liste over verdensarven.

Byen ligger i kretsens nordøstlige del langs elven Neiße, på grensen til Polen, og deler Muskauparken sammen med den polske nabobyen Łęknica. Langs byens sørlige grense begynner Muskau heden og ulvebestandens områder i Oberlausitz. Bydelen Köbeln markerer det nordligste punktet i det østlige Sachsen.

Bad Muskau var en by i Kreis Weißwasser fra 1948 til 1990, og i Landkreis Weißwasser fra 1990 til 1994. Fra 1. august 1994 frem til 1. august 2008 var den vært en del av i Niederschlesischer Oberlausitzkreis, og siden 1. august 2008 har byen vært en del av Landkreis Görlitz.

Referanser

Eksterne lenker 
 

Byer i Sachsen
Provinsen Nedre Schlesien
Kreis Weißwasser
Niederschlesischer Oberlausitzkreis
Bosetninger i Landkreis Görlitz
Sorbisktalende områder
Kursteder
Kommuner i Sachsen
Bosetninger første gang omtalt i 1249
Byer grunnlagt i 1452